polyglot-tagger/wikipedia-language-snippets-filtered huggingface dataset:
முன்பு பர்பானி முழு மராத்வாடா பகுதிகளுடன் நிஜாம் மாநிலத்தின் ஒரு பகுதியாக இருந்தது. பின்னர் ஐதராபாத்து மாநிலத்தின் ஒரு பகுதியாக இருந்தது. 1956 ஆம் ஆண்டில் மாநிலங்களின் மறுசீரமைப்புக்கு பின்னர் அப்போதைய பம்பாய் மாநிலத்தின் ஒரு பகுதியாக மாறியது. 1960 ஆம் ஆண்டு முதல் இப்பகுதி தற்போதைய மகாராஷ்டிரா மாநிலத்தின் ஒரு பகுதியாகும்.
பர்பானி 19.27 வடக்கு 76.78 கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 347 மீட்டர் உயரத்தைக் கொண்டுள்ளது. இந்த நகரம் கோதாவரி பள்ளத்தாக்கில் அமைந்து இருப்பதால் நகரத்தின் மண் மிகவும் வளமானதாகவும், ஊட்டச்சத்துக்கள் நிறைந்ததாகவும் காணப்படுகின்றது.
மகாராஷ்டிராவின் நான்கு வேளாண் பல்கலைக்கழகங்களில் ஒன்றான வசந்த்ராவ் நாயக் மராத்வாடா வேளாண் பல்கலைக்கழகம் பர்பானியில் அமைந்துள்ளது. மேலும் இங்கு நடைப்பெறுப் துர்பூல் ஹக் தர்காவின் ஆண்டு விழா ஒவ்வொரு ஆண்டும் லட்சக்கணக்கான சுற்றுலாப் பயணிகளை ஈர்க்கிறது.
பர்பானியின் கோப்பன்-கீகர் காலநிலை வகைப்பாட்டின் கீழ் வெப்பமண்டல காலநிலையைக் கொண்டுள்ளது. இப்பகுதியில் குளிர்காலத்துடன் ஒப்பிடும்போது ​​கோடைகாலத்தில் அதிக மழை பெய்யும்.
இயாசினில் பெரும்பான்மையான மக்கள் இஸ்மாயில்கள். இவர்கள் இஸ்லாமிய கொள்கைகளின்படி தங்கள் வாழ்க்கையை வழிநடத்துகிறார்கள். அந்தக் காலத்தின் இமாமுடன் அதிக அக்கறை கொண்டவர்கள். தற்போது நான்காம் ஆகா கான் இஸ்மாயில்களின் இமாம் மற்றும் ஆன்மீகத் தலைவராக உள்ளார். இருப்பினும், சுன்னி மற்றும் சியா இஸ்லாம் ஆகிய இரு கிளைகளும் இயாசினில் வாழ்கின்றன. இன ரீதியாக, இயாசின் மக்கள் புருசோ வம்சாவளியைச் சேர்ந்தவர்கள்; இருப்பினும், நாட்டின் பல்வேறு பகுதிகளிலிருந்து குடியேறியவர்களும் சிலர் உள்ளனர்.
இயாசின் இசுகோமன் பள்ளத்தாக்கிலிருந்து ஒரு உயரமான மலைப்பாதையால் பிரிக்கப்படுகிறது. இயாசினை அடைய ஒருவர் இஸ்லாமாபாத்திலிருந்து வடக்கே காரகோரம் நெடுஞ்சாலையில் செல்ல வேண்டும். பின்னர் இடதுபுறம் திரும்பி கிசாரில் உள்ள குபிஸை அடைய வேண்டும். குபிஸுக்குப் பிறகு, வடமேற்கு திசையில் யாசின் பள்ளத்தாக்கை அடைகிறார். கோவர் மொழி பேசும் பள்ளத்தாக்கின் பகுதி சினா மொழியில் அரினா என்று அழைக்கப்படுகிறது .
மிகக்குறைந்த மக்கள் தொகை கொண்டதாக இருந்தாலும், இயாசின் மிகவும் முக்கியத்துவம் வாய்ந்தது. ஏனெனில் இது ஒரு உயர்ந்த மலைப்பாதைக்கு வழிவகுக்கிறது. சித்ராலில் உள்ள இயர்குன், பின்னர் சித்ராலில் உள்ள புரோகில் கணவாய், ஆப்கானிஸ்தானின் வாகன் நடைபாதை மற்றும் தஜிகிஸ்தானுக்கு செல்கிறது. இதனால், இயாசின் உருசியாவிலிருந்து பிரித்தானிய இந்தியாவுக்குள் படையெடுப்பு பாதையை உருவாக்கியிருக்கலாம்.
கதூர் வம்சத்தைச் சேர்ந்த கோ ராஜாக்களால் இயாசின் ஆட்சி செய்யப்பட்டுள்ளது. இது சித்ரலின் மெக்தார்ஸ் என்றும் அழைக்கப்படுகிறது. இது தில்லியின் முகலாய சுல்தான்களின் இணை வம்சாவழியைச் சேர்ந்தது. இது குராசானிலிருந்து வந்தது. இயாசினின் ராஜாக்கள் சிறந்த போர்வீரர்கள் மற்றும் சீக்கியர்களுக்கும் காஷ்மீரின் டோக்ராக்களுக்கும் எதிராக போராடினர்.
இயாசின் பள்ளத்தாக்கு என்பது பாக்கித்தானின் கில்கிட்-பால்டிஸ்தான் பிரதேசத்தில் வடமேற்கு கிசர் மாவட்டத்தில், இந்து குஷ் மலைகளில் உள்ள ஒரு உயரமான மலை பள்ளத்தாக்கு ஆகும். பள்ளத்தாக்கு கில்கிட் நகரத்திலிருந்து சுமார் தூரம் கொண்டது. இயாசின் வட்டம் அதன் பிரதேசத்தில் அமைந்துள்ளது.
யாசின் பள்ளத்தாக்கின் முதன்மை மொழிகள் புருசாசிகி மொழி மற்றும் கோவர் மொழி ஆகும். உருது மொழியும் பரவலாக புரிந்து கொள்ளப்படுகிறது.
1968 மற்றும் 1980 க்கு இடையில், போர்கோகெய்ன் சப்தகிக் நீலாச்சல் என்ற வார இதழில் பணிபுரிந்தார். இது இவர் அசாமில் மிகவும் செல்வாக்கு மிக்க ஒன்றாக வளர காரணமாக இருந்தது. 1979 – 85 வரை, வங்காள தேசத்தில் இருந்து சட்டவிரோதமாக குடியேறியதாகக் கூறப்படுவதற்கு எதிராக அசாமில் ஒரு அசாம் கிளர்ச்சி ஏற்பட்டது. மேலும் பல முகாம்கள் ஆர்வலர்களால் தாக்கப்பட்டன. இந்த தாக்குதல்கள் குறித்து நிருபமா போர்கோகெய்னின் விசாரணையின் விளைவாகக் கட்டுரைகள் பத்திரிகையிலிருந்து அவரை சர்ச்சைக்குரிய பதவி நீக்கம் செய்ய வழிவகுத்தன.
நிருபமா போர்கோகெய்ன் 1932 இல் பிறந்த இவர் ஒரு இந்திய பத்திரிகையாளர் மற்றும் அசாமி மொழியில் புதினங்களை எழுதும் ஒரு எழுத்தாளர் ஆவார். அவர் சாகித்ய அகாடமி விருதையும் வென்றவர். அபியாத்ரி என்ற புதினம் மூலம் நன்கு அறியப்படுபவர். 2015 ஆம் ஆண்டில், சமுதாயத்தில் அதிகரித்து வரும் சகிப்புத்தன்மையின்யை எதிர்த்து தனது சாகித்ய அகாதமி விருதை திருப்பித் தர முடிவு செய்தார். அவர் அசாம் பள்ளத்தாக்கு இலக்கிய விருதையும் பெற்றவர்.
1932 ஆம் ஆண்டு மார்ச் 17 ஆம் தேதி அசாமின் குவகாத்தியில் வருமான வரி அலுவலகத்தில் எழுத்தராக இருந்த ஜாதப் தமுலி மற்றும் காஷிஸ்வரி தமுலி ஆகியோருக்கு நிருபமா பிறந்தார். அவர் குவஹாத்தி மற்றும் கல்கத்தா பல்கலைக்கழகத்தின் காட்டன் கல்லூரியில் பயின்றார். அங்கிருந்து ஆங்கில இலக்கியம் மற்றும் அசாமியில் முதுகலை பட்டங்களைப் பெற்றார்.
நிருபமா இராம்தேனு இதழில் நீலிமா தேவி என்ற புனைப்பெயரில் சிறுகதைகளை வெளியிடத் தொடங்கினார். அவரது சில படைப்புகள் அனெக் ஆகாஸ் , ஜலாச்சாபி , சன்யாதார் காவ்யா போன்றவை.
1958 ஆம் ஆண்டில், நிருபமா எழுத்தாளரும் பத்திரிகையாளருமான கோமன் போர்கோகெய்ன் என்பவரை மணந்தார். அவர்களுக்கு இரண்டு மகன்கள் இருந்தனர். 1977 இல், அவர்கள் இருவரும் பிரிந்தனர்.
நிருபமா பல்வேறு கல்லூரிகளில் ஆங்கில விரிவுரையாளராகவும், சப்தகிக் சஞ்சிபத் மற்றும் சித்ராங்கதா ஆகியவற்றின் ஆசிரியராகவும் பணியாற்றினார்.
தயோல்-ஈன் சேர்க்கை வினைகள் இரண்டு வெவ்வேறு வழிமுறைகள் மூலம் நிகழ்வது அறியப்படுகின்றது. அவை: தனியுறுப்பு- சேர்க்கை வினைகள் மற்றும் வினையூக்கியின்ம முன்னிலையிலான மைக்கேல் சேர்க்கை வினைகள் ஆகும். தனி உறுப்பு சேர்க்கை வினைகள் ஒளி, வெப்பம் அல்லது தனி உறுப்பு துவக்கிகளால் தொடங்கப்பட்டு தயாேல் தனி உறுப்புகளை உருவாக்குகின்றன. இவ்வாறான தனி உறுப்பு இயங்கி மார்க்கோவ்னிகோவ் எதிர் சேர்க்கை வழியாக ஈன் வேதி வினைக்குழுவுடன் இணைந்து கார்பன் மைய தனி உறுப்பை உருவாக்குகிறது. ஒரு சங்கிலி-பரிமாற்ற படி தயோலில் இருந்து ஒரு ஐதரசன் தனி உறுப்பை நீக்குகிறது. இது பின்னர் பல பரவுதல் படிநிலைகளில் பங்கேற்கலாம்.
தயோல்-ஈன் வினை என்பது ஒரு தயோல் மற்றும் ஆல்க்கீன் ஆகியவை வினைபுரிந்து தயாேஈதரைத் தரும் ஒரு கரிம வினை ஆகும். இந்த வினை முதன்முதலில் 1905 ஆம் ஆண்டில் அறிவியல் உலகிற்கு அறிவிக்கப்பட்டது. ஆனால் 1990 களின் பிற்பகுதியிலும் 2000 களின் முற்பகுதியிலும் அதன் இயலுமை மற்றும் பரந்த அளவிலான பயன்பாடுகளின் காரணமாக முக்கியத்துவம் பெற்றது. இந்த வினைகள் உயர் அளவிலான விளைபொருள் உருவாக்கம், முப்பரிமாண தேர்திறன், உயர் வீதம் மற்றும் வெப்ப இயக்கவியல் உந்து சக்தி ஆகியவற்றைக் கொண்டிருப்பதால், இந்த வினை ஒரு கிளிக் வேதியியல் வினையாக ஏற்றுக்கொள்ளப்படுகிறது.
தயோல்-ஈன் தனி உறுப்பு சேர்க்கை வினைகள் வேதியியல் தொகுப்பு முறைகளுக்கு சாதகமானவை ஆகும். ஏனெனில், படி வளர்ச்சி மற்றும் சங்கிலி வளர்ச்சி செயல்முறைகள் ஒரே மாதிரியான பலபடி வலையமைப்புகளை உருவாக்க திறம்பட பயன்படுத்தப்படலாம். ஒளிவேதி பலபடியாக்கல் என்பது நானோ தொழில்நுட்பம், உயிரியப் பொருட்கள் மற்றும் பொருள் அறிவியலில் உள்ள பயன்பாடுகளுக்கு பயனுள்ள தனிஉறுப்பு சார்ந்த வினை ஆகும். ஆனால், இந்த வினைகள் ஆக்சிசனின் தடுப்பு திறன்களால் தடுக்கப்படுகின்றன.
இந்த வினை ஒரு ஆல்க்கீனுடன் ஒரு தயோல் சேர்மத்தை மார்கோவ்னிகோவ் எதிர் சேர்க்கை வினையில் முடிகிறது. உயர் அளவிலான விளைபொருள் உருவாக்கம், முப்பரிமாண தேர்திறன் ஆகியவற்றைக் கொண்டிருப்பதால், வேதியியலாளர்களுக்கு தொகுப்பு முறை வினைகளில் மிகப் பயனுள்ளதாக இருக்கும். தயோல்-ஈன் வினைகள் பொருள் அறிவியலிலும் மற்றும் உயிரியல் மருத்துவ அறிவியலிலும் ஏராளமான பயன்பாடுகளைக் கொண்டுள்ளன.
கலாமண்டலம் கிரிஜா கேரளாவின் திரிசூர் மாவட்டம் கடவல்லூரில் பிறந்தார் இவரது குடும்பம், அவர்களின் வாழ்வாதாரத்திற்காக கோயில்களை நம்பியிருந்தது. கிரிஜாவின் தந்தை பக்சியில் நாராயணன் மூசாத் பதகத்தில் நிபுணராக இருந்தார். இவரது தாயார் தேவகி மனயம்மா திருவாதிரக்களி நடன கலைஞர் ஆவார். கிரிஜாவுக்கு ராமாயணம் மற்றும் மகாபாரத கதைகள் தெரிந்திருந்ததால் கூடியாட்டம் கற்றுக்கொள்ள உதவியாக இருந்தது. 1971 ஆம் ஆண்டில் கேரள கலாமண்டலத்தில் சேர்ந்தார். கூடியாட்டத்தில் பட்டயப்படிப்பு மற்றும் அதில் மேற்படிப்பை 6 ஆண்டுகளில் வெற்றிகரமாக முடித்தார். இந்திய கலாச்சார அமைச்சகத்தின் உதவித்தொகையுடன் மேலும் பயிற்சி பெற்றார். பெயின்குளம் ராம சக்யாரைத் தவிர, குஞ்சிபிலகுட்டி நங்கியராம்மா, பி.கே.நாராயணன் நம்பியார் மற்றும் சமசுகிருத அறிஞர் உன்னிகிருஷ்ணன் இளையத் ஆகியோரும் பயிற்சியளித்தனர் . டாக்டர் கே.என். பிஷாரோதி விருது, மார்கி விருது போன்ற வெகுமதிகளை இவர் நடனம் கற்கும் காலத்திலேயே பெற்றுள்ளார்.
1984 ஆம் ஆண்டில் கலாமண்டலத்தில் கோயில்களுக்கு வெளியே நங்கியர்கூத்து நிகழ்த்திய முதல் கலைஞர் என்ற பெருமையுடன் கிரிஜா கூடியாட்டம் வரலாற்றில் தனது பெயரை வலுப்படுத்தினார். பின்னர் இவர் சர்வதேச அளவில் நிகழ்ச்சிகளை நிகழ்த்தியுள்ளார். இந்தியாவில் இவரது செயல்திறன் நிலைகளில் சங்கீத நாடக அகாதமி மற்றும் கலாச்சார உறவுகளுக்கான இந்திய கவுன்சில் ஆகியவை அடங்கும். உலகெங்கிலும் உள்ள தனது பல மாணவர்களை கலாமண்டலம் வந்து கூடியாட்டம் மற்றும் நங்கியர்கூத்து ஆகியவற்றைக் கற்றுக் கொள்ள இவர் வழிவகை செய்துள்ளார். கலாமண்டலம் களரியில் தனது பயிற்சி காலங்களில் பெற்ற கூடியாட்டத்தின் உள்ளார்ந்த நடிப்பு நுட்பங்களைப் பற்றிய அவரது அறிவும், கலாமண்டலம் சிவன் நம்பூதிரி மற்றும் கலாமண்டலம் ராம சக்யார் போன்ற சிறந்த கலைஞர்கள் தந்த பயிற்சியாலும், கூடியாட்டம் வரலாற்றில் நன்கு அறிந்த ஒரே பெண் கலைஞராக உள்ளார். இவர், கூடியாட்ட கலையில் பெண் மற்றும் ஆண் கதாபாத்திரங்களை ஏற்று நடிப்பது இவரது தனித்தன்மையாக உள்ளது.
கலாமண்டலம் கிரிஜா ஒரு இந்திய கூடியாட்டம் நடனக் கலைஞர் ஆவார். இவருக்கு, இந்திய சமசுகிருத திரைஅரங்கு மற்றும் நடனத்தின் மறுமலர்ச்சியில் முக்கிய பங்கு வகித்த நாட்டியகலாசர்வபொவ்மன் குரு பெயின்குளம் ராம சக்யார் பயிற்சி அளித்தார். கூடியாட்டத்தை கற்கும் முதல் நாங்கியர் அல்லாத மாணவராக கிரிஜாவை இவரது குரு தேர்வு செய்தார், மேலும் கோவில் வளாகத்திற்கு வெளியே கலை நிகழ்ச்சியை நிகழ்த்திய முதல் கூடியாட்டம் நடிகையாக; வரலாற்றின் ஒரு பகுதியாக விளங்கினார். இவர் ஐ.சி.சி.ஆரின் கலைஞர் ஆவார்.
1942 ஆம் ஆண்டில் வெள்ளையனே வெளியேறு இந்தியா இயக்கம் தொடங்கப்பட்டபோது காங்கிரசின் செயற்குழுவில் பணியாற்றிய பட்டாபி கைது செய்யப்பட்டு மகாராட்டிராவின் அகமதுநகரில் உள்ள கோட்டையில் வெளி தொடர்பு இல்லாமல் மூன்று ஆண்டுகள் சிறையில் அடைக்கப்பட்டார். இந்த நேரத்தில் இவர் சிறைவாசத்தின் போது அன்றாட வாழ்க்கையின் விரிவான நாட்குறிப்பை எழுதிவந்தார். இது பின்னர் இறகுகள் மற்றும் கற்கள் என்ற பெயரில் வெளியிடப்பட்டது. இராஜேந்திர பிரசாத் கொடுத்த அறிமுகக் குறிப்புடன் 1935 இல் வெளியிடப்பட்ட காங்கிரசின் வரலாறு என்ற நூலைஇவர் எழுதியுள்ளார். இவரது மற்றொரு பிரபலமான வெளியீடு காந்தி மற்றும் காந்தியம் எனற நூலாகும் .
ஆந்திராவில் கிருட்டிணா மாவட்டத்தில் குண்டுகோலனு கிராமத்தில் பிறந்த பட்டாபி மதிப்புமிக்க சென்னை கிறித்துவக் கல்லூரியில் பட்டம் பெற்றார். மருத்துவப் பட்டம் பெற்றதன் மூலம் மருத்துவ பயிற்சியாளராக வேண்டும் என்ற தனது லட்சியத்தை நிறைவேற்றினார். கிருட்டிணா மாவட்டத்தின் தலைமையகம் மற்றும் ஆந்திராவின் அரசியல் மையமான கடலோர நகரமான மச்சிலிபட்டணத்தில் மருத்துவராக தனது பயிற்சியைத் தொடங்கினார். சுதந்திர போராட்ட இயக்கத்தில் சேர தனது இலாபகரமான தொழிலை விட்டுவிட்டார்.
1916 இல் நடந்த காங்கிரசின் இலக்னோ அமர்வில், ஆந்திராவிற்கு தனி காங்கிரசு வட்டம் அமைக்கக் கோரினார். இந்த கோரிக்கையை மகாத்மா காந்தி எதிர்த்தார், ஆனால் பால கங்காதர திலக் பட்டாபியை ஆதரித்ததால், ஆந்திர காங்கிரசு குழு 1918 இல் நடைமுறைக்கு வந்தது. இவர் பல ஆண்டுகளாக காங்கிரசின் செயற்குழு உறுப்பினராகவும், 1937–40ல் ஆந்திர மாகாண காங்கிரசு குழுவின் தலைவராகவும் இருந்தார்.
1939 திரிபுரா அமர்வில் நேதாஜி சுபாஷ் சந்திரபோசுக்கு எதிராக மோகன்தாசு காந்திக்கு மிக நெருக்கமான வேட்பாளராக இந்திய தேசிய காங்கிரசு தலைவர் பதவிக்கு இவர் போட்டியிட்டார். நேதாஜி பிரபலமடைந்து வருவதாலும், சுதந்திர இந்தியாவில் எதிர்கால தெலுங்கு மாநிலத்தில் தமிழ் பெரும்பான்மை மாவட்டங்களை சேர்ப்பதற்கு பட்டாபி ஆதரவளிப்பார் என்ற நம்பிக்கையினாலும் இவர் தோல்வியடைந்தார்.
1912-13 ஆண்டுகளில், ஆந்திராவிற்கு ஒரு தனி மாகாணத்தை உருவாக்க விரும்புவது குறித்து பெரும் சர்ச்சை ஏற்பட்டபோது, மொழியியல் மாகாணங்களை உடனடியாக உருவாக்க வேண்டியதன் அவசியத்தை விளக்கி "தி இந்து" மற்றும் பிற பத்திரிகைகளில் பல கட்டுரைகளை எழுதினார்.
பீர்க்கு கொடியானது பெரும்பாலும் பந்தலிடப்பட்டு, அல்லது வேலியிலோ, விட்டுக் கூரையின் மேல் படரவிட்டோ வளர்க்கப்படுகிறது. இது செழிப்பாக வளர நிறைய வெப்பமும், நிறைய தண்ணீரும் தேவை.
இளம் பீர்கங்காயானது காய்கறியாக பயன்படுத்தப்படுவதால், பொதுவாக வெப்பமண்டல ஆசியாவில் வளர்க்கப்படுகிறது. இளசைப் போலல்லாமல், நன்கு முற்றிய காயானது வலுவான நார்களைக் கொண்டதாகவும், சாப்பிட முடியாததாகவும் இருக்கும். மேலும் இந்த முற்றிய காயில் உள்ள நார் உருண்டையானது குளிக்கும்போது அழுக்கு தேய்க்கும் குளியல் நார் தயாரிக்க பயன்படுகிறது. குளியல் நாராக இது பயன்படுத்துவதால், டிஷ்ராக் சுண்டைக்காய், ராக் சுண்டைக்காய், கடற்பாசி, காய்கறி-கடற்பாசி ஆகிய பொதுவான பெயர்களிலும் இது அறியப்படுகிறது. அதே நோக்கங்களுக்காகப் பயன்படுத்தப்படும் ரிட்ஜ் லஃபா இலிருந்து வேறுபடுவதற்கு இது மென்மையான லஃபா என்றும் அழைக்கப்படுகிறது.
16 ஆம் நூற்றாண்டில் எகிப்தில் சாகுபடிசெய்யப்படுவதைக் கண்ட ஐரோப்பிய தாவரவியலாளர்கள் இந்த தாவரத்துக்கு "ஈஜிப்டியாகா " என்ற தாவரவியல் பெயரை வைத்தனர். ஐரோப்பிய தாவரவியல் நூலில், இந்த கொடியானது முதன்முதலில் ஜோஹன் வெஸ்லிங்கியஸால் 1638 இல் விவரிக்கப்பட்டது, அவர் இதற்கு "எகிப்திய வெள்ளரி" என்று பெயரிட்டார். வெஸ்லிங்கியஸ் "லஃபா" என்ற பெயரையும் அறிமுகப்படுத்தினார்.
பீர்க்கு, பீரம், பீர்கங்காய் ( , , எகிப்திய வெள்ளரி, அல்லது வியட்நாமிய லஃப்ஃபா, என்பது காய்கறிக்காக பயிரிடப்படும் பீர்க்கு பேரினத்தைச் சேர்ந்த ஒரு தாவரம் ஆகும். இது ஒரு ஆண்டுத் தாவரக் கொடியாகும். இது தெற்கு ஆசியா மற்றும் தென்கிழக்காசியாவை பூர்வீகமாகக் கொண்டது.
இதன் காய்கள் தோராயமாக 30 செமீ நீளம் கொண்டது. இது வடிவத்திலும் அளவிலும் ஏறக்குறைய வெள்ளரிக்காயை ஒத்திருக்கிறது. இதில் உள்ள மஞ்சள் பூக்கள் காரணமாக, சிலசமையங்களில் அலங்காரத்துக்கும் வளர்க்கப்படுகிறது.
என்னும்படி இம்மலர் ஒரு கொடிப்பூவாகும். பீர்க்கங்கொடி தழைத்துப் புதர் போலப் படரும். இது கார்காலத்திற் பூக்கும் என்பதை திணை மாலை நூற்றைம்பது குறிப்பிடும்.கார்தோன்ற காதலர்தேர் தோன்றா தாகவே,பீர்தோன்றி நீர்தோன்றும் கண்'
இதன் விதைகளில் இருந்து சமையல் எண்ணெயை எடுக்க இயலும். எண்ணை எடுத்த பிறகு மீதமாக கிடைக்கும் புண்ணாக்கானது முயல், கேட் பிஷ் என்னும் மீன்கள் போன்றவற்றிற்கு உணவாகவோ அல்லது உரமாக பயன்படுத்தலாம்.
'பீர் என்கிளவி அம்மொடு சிவனும்' எனக் கூறும் தொல்காப்பியம் . பீரம் என்பதற்கு நச்சினார்க்கினியர் 'பீர்க்கம்பூ' என்று உரை கூறினார்.இவர் கொடிப் பிரம் இரும்பிதல் மலரும் -ஐங். 464:2
'பாரம், பீரம் பைங்குருக் கத்தி' எனவரும் குறிஞ்சிப் பாட்டு அடியில் உள்ள 'பீரம்' என்பதற்கு நச்சினார்க்கினியர், 'பீர்க்கம்பூ' என்று உரை கூறினார்.
மாலினி அவஸ்தி உத்தரபிரதேசத்தில் உள்ள கன்னோசி என்னும் இடத்தில் பிறந்தார். இவர், இலக்னோவின் பட்கண்டே பல்கலைக்கழகத்தில் முதுகலை பட்டம் மற்றும் இந்துஸ்தானி இசையில் தங்கப்பதக்கம் வென்றவரும் ஆவார். மேலும், இலக்னோ பல்கலைக்கழகத்தில் நவீன வரலாற்றில் முதுகலையில் தங்கப்பதக்கம் பெற்றார். இதில் இடைக்கால மற்றும் நவீன இந்திய கட்டிடக்கலையை சிறப்பு பாடமாக பயின்று நிபுணத்துவம் பெற்றார். இவர், பழம்பெரும் இந்துஸ்தானி இசைப் பாடகரான காந்தா பந்த் மற்றும் பத்ம விபூசண் விருது பெற்றுள்ள பனாரசு கரானாவைச் சேர்ந்த விதுசி கிரிஜா தேவியின் மாணவி ஆவார். இவர், மூத்த இந்திய ஆட்சிப் பணியாளரான அவனிஷ் அவஸ்தியை திருமணம் செய்து கொண்டார். இவரது கணவர் தற்போது உத்தரபிரதேச அரசின் முதன்மை செயலாளராக பணியாற்றி வருகிறார்.
உத்தரப்பிரதேசத்தில் தும்ரி-திருவிழா மற்றும் ரக்-ரங்-விழா, தாஜ்-மகோத்சவம், கங்கா- மகோத்சவம், லக்னோ-திருவிழா, புத்த-மகோத்சவம், இராமாயண-மேளா, கஜ்ரி-மேளா, கபீர்-உத்சவம் போன்றவை.
மாலினி அவஸ்தி , ஒரு இந்திய நாட்டுப்புற பாடகி ஆவார். இவர் இந்தி மற்றும் அவதி, புண்தேலி கண்டி மற்றும் போச்புரி போன்ற தொடர்புடைய மொழிகளில் பாடுகிறார். இவர் தும்ரி மற்றும் கஜ்ரி ஆகியவற்றிலும் நிகழ்ச்சிகளை வழங்குகிறார். இந்திய அரசு 2016 ஆம் ஆண்டில் நான்காவது உயரிய குடிமை விருதான பத்மசிறீ விருதை இவருக்கு வழங்கி கௌரவித்தது.
மாலினி அவஸ்தி பிரபலமான பாரம்பரிய இசை விழாவான ஜஹான்-இ-குஸ்ராவில் பங்களிக்கும் ஒரு வழக்கமான கலைஞர் ஆவார். அவர் அதிக சுருதியில் பாடலைப் பாடும் குரல் வளம் கொண்டவர். துமரி, தாரே ரஹோ பாங்கே ஷியாம் என்ற படத்திற்கு பாடியதனால் பிரபலமாக அறியப்படுகிறார்.
இவர், என்.டி.டி.வி இமேஜினின் 'ஜூனூன்' என்றத் தொடர் நிகழ்ச்சிக்காக, தொலைக்காட்சியில் பங்கேற்றார். மேலும், 2012 மற்றும் 2014இல் நடைபெற்ற உத்திரப் பிரதேச தேர்தல்களுக்காக, தேர்தல் ஆணையத்தால் இவர் விளம்பரத் தூதராக நியமிக்கப்பட்டார்.
அனு மாலிக் இசையமைத்து 2015ஆம் ஆண்டில் வெளிவந்த, தம் லகா கே ஹைஷா என்கிற இந்தி மொழித் திரைப்படத்தில் "சுந்தர் சுஷீல்" எனத் தொடங்கும் பாடலைப் பாடியுள்ளார்.
பனாரஸ் இந்து பல்கலைக்கழகத்தில் பாரத் ஆத்யன் கேந்திரத்திற்கான நூற்றாண்டு தலைவர் பேராசிரியர் கௌரவம் இவருக்கு வழங்கப்பட்டது.
மேரி ஜான் லூப்டன் என்ற விமர்சகர் மாயாவின் எழுத்துக்களைப் பற்றி இப்படிச் சொன்னார்"அமெரிக்கச் சுயசரிதைகளில் மீறமுடியாத ஒரு கதை அமைப்பு" என்றார். ஆப்பிரிக்க அமெரிக்க இலக்கியவாதியும் விமர்சகரும் மான லைமேன் பி. ஹேஜன் என்பவர் மாயாவின் எழுத்தைப் பற்றி இவ்வாறு "உயிர்வாழ்பவரின் ஒரு விசுவாசமான சுயசரிதை, சுய உண்ர்வு மற்றும் தொடர்ச்சியான கற்றல்" கூறுகிறார். ஒரு பெண்ணின் கதை சுயசரிதையின் மைய மாந்தரை முழு ஆளுமை நிலைக்கு உயர்த்துகிறது. இந்தப் புத்தகம் மாயா ஏஞ்சலோவை பின்தொடர்ந்து அவர் பயணம் செய்த நாடுகளான அமெரிக்கா மற்றும் ஆப்பிரிக்கா அவரோடு சேர்ந்துப் பயணிக்கிறது ஆனால் அவர் முக்கியமாக இதை குறிப்பிடுகிறார் "தனது சுய வாழ்க்கை மற்றும் உணர்வுகுளுக்கான பயணம்" என்று விவறிக்கிறார்.
ஒரு பெண்ணின் இதயம் 1981 ஆம் ஆண்டு வெளிவந்தது. இது மாயாவின் நான்காவது சுயசரிதை தொகுப்பாகும். இதற்கு முன்பு வெளிவந்த மூன்று சுயசரிதை தொகுப்புகள் மற்றும் மூன்று கவிதைத் தொகுப்புகளின் மூலம் 1981 ஆண்டுளில் புகழ்பெற்றிருந்தார். 1978 ஆம் ஆண்டில் வெளிவந்த இன்னும் நான் உயர்கிறேன் என்ற தனது மூன்றாவது கவிதைத் தொகுப்பின் மூலம் தான் ஒரு எழுத்தாளர் என்பதனை உறுதிச் செய்து கொண்டார். 1971 ஆம் ஆண்டில் வெளிவந்த என்க்கு ஒரு குளிர்பான்ம் கொடுங்கள் என்ற மாயாவின் முதல் கவிதை தொகுப்பு சிறந்த கவிதைக்கான புலிட்சர் பரிசிற்குப் பரிந்துரைக்கப்பட்டது
இந்தப் புத்தகம் ஓப்ரா வின்ஃப்ரே அவர்கள் 1997 ஆம் ஆண்டில் தேர்வு செய்த புத்தகப் பட்டியலில் இடம்பெற்றிருந்தது. பெரும்பான்மையான விமர்ச்சகர்கள் மாயாவின் முதல் புத்தகமான கூண்டுப்பறவை பாடுவது ஏன் என்பது எனக்குத் தெரியும் என்பதான் சிறந்தப் புத்தகம் என்கின்றனர்.
செலேன்சுக்கி கீவ் தேசிய பொருளியல் பல்கலைக்கழகத்தில் பயின்று சட்டத் துறையில் பட்டம் பெற்றவர். திரைப்படத்துறையில் சேர்ந்து குவார்த்தால் 95 என்ற திரைப்படத் தயாரிப்பு நிறுவனம் ஒன்றை ஆரம்பித்து, திரைப்படங்கள் தயாரித்தது மட்டுமல்லாமல், அவற்றில் நகைச்சுவை நடிகராகவும் நடித்துப் பிரபலமானார். இவர் நடிப்பிலும் தயாரிப்பிலும் 2015 முதல் 2019 வரை ஒளிபரப்பான மக்கள் சேவகன் என்ற தொலைக்காட்சி நகைச்சுவை தொடர் நிகழ்ச்சி மக்களிடையே பெரும் வரவேற்பைப் பெற்றது. இதில் செலேன்சுக்கி உக்ரைன் அரசுத்தலைவராக நடித்திருந்தார்.
ஒரு மக்கள்மயப் படுத்தப்பட்டவராக அடையாளம் காணப்பட்ட செலேன்சுக்கியின் சாதனைகளாக, அரசுத்தலைவராகப் பதவியேற்றதும் நாடாளுமன்றத்தைக் கலைத்து சட்டமன்றத் தேர்தலில் பெருவெற்றி பெற்றது, கோவிட்-19 தொற்றுநோய் மற்றும் அடுத்தடுத்த பொருளாதார மந்தநிலையை திறம்பட நிர்வகித்தமை, ஊழலைக் கையாண்டமை ஆகியவை அடங்கும். அண்மைய ஆண்டுகளில், செலேன்சுக்கியின் அரசாங்கம் ஒரு சர்வாதிகாரத் திருப்பத்தை எடுத்துள்ளதாக விமர்சகர்கள் கூறுகின்றனர்.
2021 நவம்பர் 26 இல், உக்ரைனிய மற்றும் உருசியக் குழு ஒன்று தமது அரசாங்கத்திற்கு எதிராக திசம்பர் மாதத்தில் ஆட்சிக் கவிழ்ப்பு ஒன்றை நிகழ்த்தவிருப்பதாக செலேன்சுக்கி அறிவித்திருந்தார். ஆயினும், உக்ரைனியத் தொழிலதிபர் ரினாட் அகமேத்தொவுக்கு எதிராக மக்கள் ஆதரவைத் திரட்ட அரசுத்தலைவர் பொதுமக்களைத் தவறாக வழிநடத்துகிறார் என்று அவரது எதிர்ப்பாளர்கள் வாதிடுகின்றனர்.
வலோதிமிர் அலெக்சாந்திரவிச் செலேன்சுக்கி உக்ரைனிய நடிகரும், அரசியல்வாதியும் ஆவார். இவர் 2019 மே 20 முதல் உக்ரைனின் 6-ஆவது அரசுத்தலைவராகப் பதவியில் உள்ளார்.
இற்கற்பலகைகள் விவரிக்கும் வரலாற்றுப் பதிவுகள், ஐந்தாவது வம்சத்தை விட பிற்பகுதியில் இருந்து வந்ததா என்பது தெரியவில்லை. எகிப்தின் இருபத்தி ஐந்தாம் வம்சத்தின் ஆட்சிக்குப் பின்னர் இந்த கற்பலகைகள் மிகவும் பின்னர் செய்யப்பட்டது என இற்கற்பலகையின் உள்ளடக்கத்திலிருந்து தெளிவாகத் தெரிகிறது. பலேர்மோ கல் மற்றும் பிற துண்டுகளால் பாதுகாக்கப்படுவதால், அவை விவரிக்கும் காலகட்டத்தில் செதுக்கப்படவில்லை என்றும், அவைகள் நேரடியாக பழைய எகிப்திய இராச்சியத்தின் அசலை அடிப்படையாகக் கொண்டவை என பண்டைய எழுத்துக் கலை ஆய்வாளர்கள் கருதுகின்றனர்.
பலெர்மோ கல் , பண்டைய எகிப்தைஆண்ட எகிப்தின் முதல் வம்ச பார்வோன்கள் முதல் ஐந்தாம் வம்ச பார்வோன்களின் பெயர்கள் வரையும், அவர்களின் ஆட்சிக் காலத்தையும் பண்டைய எகிப்திய மொழியில் குறித்த பட்டியலைக் கொண்ட ஏழு கற்பலகைகளில் ஒன்றாகும். மேலும் இக்கற்பலகைகளில் எகிப்தில் ஒவ்வொரு ஆண்டிலும் நடைபெற்ற முக்கிய நிகழ்வுகளையும், பண்டைய எகிப்திய மொழியில் குறிக்கப்பட்டுள்ளது. இக்கற்பலகைகளை எகிப்தின் ஐந்தாம் வம்ச பார்வோன்களால் எழுதப்பட்டுள்ளதாக கருதப்படுகிறது.
இக்கற்பலகைகளில் ஒன்று தற்போது இத்தாலி நாட்டின் பலெர்மோ நகரத்தின் தொல்லியல் அருங்காட்சியகத்தில் உள்ளதால், இதற்கு பலெர்மோ கல் எனப்பெயராயிற்று. இற்கற்பலகைகள், எரிமலை குழம்புக் கற்களால் ஆனது. இந்தக் கற்பலகையின் ஐந்து துண்டுகள் கெய்ரோ நகர அருங்காட்சியகத்திலும், ஒரு துண்டுக் கற்பலகை இலண்டன் அருங்காடசியகத்திலும் உள்ளது.
பலெர்மோ கல் மற்றும் இது தொடர்பான பிற கற்பலகைகள் பழைய எகிப்து இராச்சிய காலத்திய பண்டைய எகிப்திய மொழியின் ஆவணமாகும். இக்கற்பலகைகள் எகிப்தின் முதல் வம்சம் முதல் எகிப்தின் ஐந்தாம் வம்ச பார்வோன்களின் பெயர்களையும், அவர்களது ஆட்சிக் காலங்களையும், வரலாற்றையும் விவரிக்கும் முக்கிய எழுத்து ஆவணம் ஆகும்.
2016 ஆம் ஆண்டு மக்கள் தொகைக் கணக்கெடுப்பின்படி, ஈரானிய நகரங்களின் மக்கள் தொகை அடர்வில், இந்த நகரம் இருபத்தாறவது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 51,814 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை மக்கள் தொகைக் கணக்கெடுப்பின் படி 328,190 ஆக இருந்தது. பொதுவாக ஈரான் நாட்டின் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 309,607 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி,2011ஆம் ஆண்டு, 249,473 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +24.10% அதிகரித்துள்ளது.
இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், தவிர எந்த வகையான சமூக சீரமைப்புடன் தொடர்புடையவர்களைப் பெற்றிருந்தாலும், அத்தொடர்புகளை விட, அதிக முக்கியத்துவத்தை, தமது குடும்ப வழித்தோன்றல்களுக்கேக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். வங்கிகளிலும் கூட கடன் வசதி தரும் போது, இந்த குடும்ப வரலாறுகளைக் கணக்கில் கொண்டு பணம் பெறுவது, எளிமையான நடைமுறைகளால் கட்டமைக்கப் பட்டுள்ளது.
சாரியர் எனப்படும் இந்த நகரமானது, சாரியர் கவுன்டியின் தலைநகரம் ஆகும். பெரும்பான்மையான நகரங்களைப் போன்றே, இந்த நகரத்தின் ஆண்டு சராசரி மழையளவும் 25 மி.மீ. ஆக உள்ளது. சாரியர் நகராட்சி /நகராண்மைக் கழகமானது, 1952 ஆம் ஆண்டு நிறுவப்பட்டது. அப்பொழுது இருந்த அந்த நகரத்தின் மக்கள் தொகை 5,000 நபர்கள் எனக் குறிப்பிடப் பட்டுள்ளது.
சாரியார் நகராட்சியும், இந்நாட்டின் புறநகர் பேருந்து அமைப்பும் தனித்தனியே இரு பேருந்து இயக்கங்களின் வழியே, நகர மக்களுக்குப் போக்குவரத்து வசதிகளை ஏற்படுத்துகின்றன. தெகுரான் நகரமும், கராஜு நகருடனும் இணைக்கிறது. அதே நேரத்தில் சுற்றியுள்ள சிறிய நகரங்களின் தொகுதிகளுக்கும், அதன் வழித்தடங்களிலும் இயக்குகின்றன.
2011 ஆம் ஆண்டில், இவரும், இவரது கணவருமான டி.வி.ராம்பிரசாத் என்பவரால் 1989 ஆம் ஆண்டில் தொடங்கப்பட்ட , ஈ அம்பலம் என்கிற நிறுவனம், யோகாவுடன் ஒருங்கிணைந்த உலகின் முதல் ஆன்லைன் கலை நிகழ்ச்சியான இந்திய நிகழ்த்து கலைகளைத் தொடங்கியது. ஈ அம்பலம், சென்னையின் முதல் வெளிப்புற விழாவான " சமாகம " ஐ டிசம்பர் 2011 இல் அறிமுகப்படுத்தியது. 2014 ஆம் ஆண்டில், இவர்கள் யோகா, இசை, நடனம் மற்றும் ஆளுமை மேம்பாடுகள் போன்றவை, பள்ளி பாடத்திட்டத்தின் ஒரு பகுதியாக இருக்கும் பள்ளிகளில் கே-12 திட்டமான லைஃப் ஆர்ட் எஜுகேஷன் என்கிற திட்டத்தை தொடங்கினர்.
இந்திரா ஒரு பரதநாட்டியத்தில் நிபுணத்துவம் பெற்றவராக அறியப்படுகிறார். இவர், திருமதி. உஷா தாதர், நாட்டியவிஷாரத நர்மதா மற்றும் பத்மபூசண் விருது பெற்ற திருமதி. கலாநிதி நாராயணன் ஆகியோரின் சீடராக உள்ளார். இவர், திருமதி கல்யாணிகுட்டியம்மாவிடமிருந்து, கேரளாவின் மோகினியாட்டம் பயிற்சியும், கர்நாடக குரல் இசை பயிற்சியை, ஸ்ரீபெலக்வாடி சீனிவாச ஐயங்காரிடமிருந்தும் பெற்றுள்ளார்.
கலைத்துறையில் தனது பங்களிப்புக்காக, இந்திராவுக்கு கர்நாடக ஆரியபட்டா கலாச்சார சங்கத்தின் நாட்டிய சாந்தலா விருதும், சென்னையின் நாரத கான சபாவின் சிறந்த மூத்த நடன கலைஞருக்கான விருதும் வழங்கப்பட்டுள்ளது. இவர், இந்திய அரசு அமைப்பான, கலாச்சார உறவுகளுக்கான இந்திய கவுன்சில் , அமைப்பின் அங்கீகாரம் பெற்ற கலைஞர் ஆவார்.
இந்தியா மற்றும் வெளிநாடுகளில் இருந்து பல அர்ப்பணிப்புள்ள மாணவர்கள் மற்றும் ஆசிரியர்கள் ஆண்டுதோறும் இந்திராவின் பயிற்சி பட்டறைகளுக்கு வருகிறார்கள். அபிநயம், மற்றும் நட்டுவாங்கம் கற்பிப்பதில் இவர் நிபுணத்துவம் பெற்றவராக உள்ளார். இவர் நன்கு அறியப்பட்ட அபிநய ஆசிரியர் ஆவார்.
இவர் இந்தியாவிலும், இங்கிலாந்து, அமெரிக்கா, பல ஐரோப்பிய நாடுகள் மற்றும் மலேசியாவிலும் பரவலாகப் பயணம் செய்துள்ளார். பத்திரிகைகளில் விமர்சனங்கள், பல்வேறு வானொலி, தொலைக்காட்சி இணையதளங்கள் மற்றும் பத்திரிகைகளுக்கான நேர்காணல்கள் இவரது கலைக்கு அதிக அங்கீகாரத்தைக் கொண்டு வந்துள்ளன.
டிரைகார்பன் மோனாக்சைடு என்பது 3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். விண்வெளியில் வினைத்திறனுள்ள இயங்குறுப்பு ஆக்சோகார்பனாக இது கண்டறியப்பட்டுள்ளது. ஆய்வகத்தில் தோன்றியவுடன் மறைகின்ற ஒரு சேர்மமாக இதை தயாரிக்க முடியும். அணி தனியாக்கல் நுட்பத்தில் இதனை தனித்துப் பிரிக்கலாம் அல்லது குறுகிய ஆயுள் வாயுவாக இதை தயாரிக்கலாம். டிரைகார்பன் மோனாக்சைடை ஒரு கீட்டோன் என்று அல்லது பல்லினகுமுலீன் வகையான ஆக்சோகுமுலீன் என்று வகைப்படுத்தலாம் .
அணுநிலை கார்பனை கார்பன் மோனாக்சைடுடன் ஆர்கான் முன்னிலையில் வினைபுரியச் செய்து ஆர்.எல்.தெகாக் மற்றும் டபிள்யூ.வால்டெனர் இருவரும் முதன்முதலில் டிரைகார்பன் மோனாக்சைடை அடையாளம் கண்டனர். அகச்சிவப்புக் கதிரின் ஈர்ப்பை 2241 செ.மீ1 அலைவரிசையில் அவர்கள் கவனித்தனர். மெல்லிய டாண்ட்டலம் குழாயில் உள்ள கிராபைட்டை சூடுபடுத்தி அவர்கள் கார்பன் அணுக்களை பெற்றனர் .